สปท. เล็งวิพากษ์ระบบ ลต.เชื่อ กรธ.รับฟังเสียงท้วง ยันไม่มุ่งโจมตี
อลงกรณ์ ยันไม่มุ่งโจมตี กรธ. เหตุไม่ใช่สภาการเมือง เสรี เผย กมธ.การเมือง เล็งวิพากษ์ปมระบบเลือกตั้ง บัตรใบเดียว-เลือก ส.ว. จี้ กรธ.ให้คำตอบยืดเวลาวันประกาศผลเลือกตั้งเป็น 60 วัน และไม่กำหนดเวลาเลือกนายกฯ ภายหลังเปิดประชุมสภาฯนัดแรก เชื่อ กรธ.รับฟังเสียงทักท้วง,เมื่อวันที่ 7 ก.พ. 59 นายอลงกรณ์ พลบุตร รองประธานสภาขับเคลื่อนการปฏิรูปประเทศ (สปท.) คนที่ 1 กล่าวถึงการประชุม สปท.เพื่ออภิปรายร่างรัฐธรรมนูญ ในวันที่ 8-9 ก.พ.นี้ ว่า การประชุมดังกล่าวจะเปิดโอกาสให้คณะกรรมาธิการ สปท.ทั้ง 12 คณะ ได้แสดงความคิดเห็นต่อร่างรัฐธรรมนูญ ซึ่งเชื่อว่าเวลาอภิปรายเพียง 2 วันนั้น เพียงพอ เพราะเรื่องเวลาเราสามารถยืดหยุ่นกันได้ หาก กมธ.จะอภิปรายเกินเวลาที่กำหนดให้ไปบ้าง ก็สามารถทำได้ แต่การอภิปรายจะต้องไม่เกิน 2 วันนี้ รวมถึงการอภิปรายจะไม่อภิปรายกันค่ำมืด ดึกดืนแน่นอน สำหรับประเด็นในการอภิปรายนั้น เราเปิดกว้างให้สมาชิกสามารถแสดงความคิดเห็นได้เต็มที่ โดยเราไม่ได้กำหนดว่าจะต้องอภิปรายในประเด็นไหนบ้าง กมธ.แต่ละคณะ จะกำหนดประเด็นอภิปรายที่เกี่ยวข้องกับ กมธ.ของตน อย่างไรก็ตามยืนยันว่าเราไม่ใช่เวทีสภาการเมือง คงไม่มีการอภิปรายโจมตีคณะกรรมการร่างรัฐธรรมนูญ(กรธ.) และเชื่อว่าการอภิปรายจะไม่มีความวุ่นวายแน่นอน เพราะเท่าที่ฟัง กรธ.ชี้แจงร่างรัฐธรรมนูญร่างแรก สมาชิกบางส่วนก็เห็นสอดคล้อง,การทำงานของแม่น้ำ 5 สาย ต้องเป็นทีมเวิร์ก ประเด็นเรื่องรัฐธรรมนูญต้องใช้เหตุใช้ผลในการพิจารณา ซึ่งการอภิปราย กรธ.จะส่งตัวแทนเข้าร่วมรับฟังด้วย เพราะการเห็นเพียงลายลักษณ์อักษรในกระดาษ อาจทำให้ไม่เข้าใจในรายละเอียด นอกจากนี้หาก กรธ.เห็นว่าประเด็นใดที่ สปท.อภิปรายแล้วเกิดการเข้าใจผิด กรธ.สามารถลุกขึ้นชี้แจงเพิ่มเติมได้ เพื่อนำไปประกอบการพิจารณา นายอลงกรณ์ กล่าว,นายเสรี สุวรรณภานนท์ ประธานคณะกรรมาธิการขับเคลื่อนการปฏิรูปประเทศด้านการเมือง สภาขับเคลื่อนการปฏิรูปประเทศ (สปท.) กล่าวว่า กมธ.การเมืองได้เวลาอภิปราย 2 ชั่วโมง คนที่จะอภิปราย อาทิตน นายคำนูณ สิทธิสมาน,นายสมพงษ์ สระกวี, นายกษิต ภิรมย์, นายนิกร จำนง ประเด็นหลักๆ ที่จะอภิปรายคือเรื่องระบบการเมือง การเลือกตั้งที่ใช้บัตรลงคะแนนใบเดียว ที่มา ส.ส. ที่มาส.ว. ที่มานายกรัฐมนตรี จะชี้แจงให้เห็นถึงข้อดีและข้อเสีย เพื่อชี้ให้เห็นว่า จะต้องปรับปรุงในส่วนใดบ้าง เชื่อว่า กรธ.น่าจะรับฟังความเห็นของ สปท. ไม่เช่นนั้นจะมาถาม สปท.ทำไม ขึ้นอยู่กับ สปท.มีเหตุผลเพียงพอหรือไม่ ด้วย,ด้าน นายคำนูณ สิทธิสมาน สภาการเมือง กล่าวว่า ประเด็นที่ สปท.การเมืองจะอภิปราย อาทิ เรื่องการใช้บัตรเลือกตั้งใบเดียว การเลือกตั้ง ส.ว.แบบเลือกตั้งทางอ้อม 20 จากกลุ่มอาชีพ การให้พรรคการเมืองประกาศรายชื่อนายกรัฐนตรีล่วงหน้า 3 คน ในส่วนของตนจะพูดถึงเรื่องระยะเวลาจากวันเลือกตั้งจนถึงวันประกาศผลเลือกตั้ง ที่ให้ระยะเวลา 60 วัน แตกต่างจากร่างเดิมที่ให้เวลา 30 วัน เพิ่มขึ้น 30 วัน มองว่านานเกินไป อีกทั้งตามร่างรัฐธรรมนูญของ กรธ.ไม่มีการกำหนดว่า หลังจากการเปิดประชุมสภานัดแรกแล้วจะต้องเลือกนายกรัฐมนตรีภายในกี่วัน ต่างจากรัฐธรรมนูญฉบับเดิมๆ ที่ให้เปิดประชุมสภาฯ เพื่อเลือกนายกรัฐมนตรีภายใน 30 วัน นับจากวันเปิดประชุมสภาฯนัดแรก จึงอยากทราบเหตุผลจาก กรธ.ว่า เหตุใดจึงไม่มีการกำหนดระยะเวลาการเลือกตัวนายกฯ ให้ชัดเจน เวลาที่เนิ่นนานออกไป ไม่เป็นผลดีในทางปฏิบัติ อาจจะเกิดการพลิกผันอะไรในระหว่างนี้ได้หรือไม่.
อลงกรณ์ ยันไม่มุ่งโจมตี กรธ. เหตุไม่ใช่สภาการเมือง เสรีเผย กมธ.การเมือง เล็งวิพากษ์ปมระบบเลือกตั้ง บัตรใบเดียว-เลือก ส.ว. จี้ กรธ.ให้คำตอบยืดเวลาวันประกาศผลเลือกตั้งเป็น 60 วัน และไม่กำหนดเวลาเลือกนายกฯ
ร่างรัฐธรรมนูญ,แก้ไขร่างฯ,อลงกรณ์ พลบุตร,สปท.,ปรับปรุงร่างฯ,ทบทวนร่างฯ,อภิปรายร่างฯ,แสดงความเห็นร่างฯ,ปฏิรูป,แม่น้ำ 5 สาย,การเลือกตั้ง,ประชามติ,บัตรเลือกตั้งใบเดียว,เสนอชื่อนายกฯ,ผลเลือกตั้ง,กรธ.,ข่าว,ไทยรัฐออนไลน์,ข่าวการเมือง